open-index/open-wikipedia-markdown huggingface dataset:
Џузепе Парини

200px|мини|Џузепе Парини
**Џузепе Парини** (италијански: *Giuseppe Parini*, 1729 - 1799) бил италијански поет.

## Животопис
Парини е роден во малото место Бозизио.

## Творештво
Во 18 век, Парини бил познат сатиричен поет во Италија. Неговото најважно дело е „Ден“ во кое ги исмејува обичаите и навиките на повисоките општествени слоеви во неговото време.

## Значење и влијание
Во своето дело „Парини или за славата“, италијанскиот поет Џакомо Леопарди го оценува Парини како еден од ретките Италијанци кои совршеноста на пишувањето ја споиле со длабочината на мислата, со широките познавања и со употребата на философијата. Исто така, според Леопарди, Парини бил човек со единствена чистота на карактерот, милост кон несреќните и љубов кон татковината, искреност кон пријателите, како и со благородност и цврстина на душата во однос на спротивностите на природата и судбината.

## Наводи

Категорија:Италијански поети
Категорија:Родени во 1729 година
Категорија:Починати во 1799 година
Класика де Сан Себастијан 2018

**Класика де Сан Себастијан 2018** — 38. издание на велосипедската еднодневна трка Класика де Сан Себастијан, која се одржала на 4 август како дваесет и седми настан во сезоната на Светската турнеја.

Била освоена од страна на Жилијан Алафилип во спринтерска завршница пред Бауке Молема.

## Екипи

Бидејќи Класика де Сан Себастијан е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Четири професионални континентални екипи биле дополнително поканети, со што била заокружена главната група од 22 екипи. Вкупно настапиле 154 возачи.

## Поредок
### Завршен пласман

## Наводи

## Надворешни врски
* 
* 
* 

Категорија:Класика де Сан Себастијан
Категорија:Светска турнеја на UCI 2018
Категорија:Шпанија во 2018 година
Климо Серафимов Цветановски

**Климо Серафимов Цветаноски** — македонски револуционер, деец на Македонската револуционерна организација.

## Животопис
Климо Серафимов Цветаноски е роден во Ташмаруништа во 1885 година. Неговите родители го испратиле на печалба во 1900 година, во Крајова во Романија. Таму работел две години како чирак. Родителите му пишувале писма во кои му раскажувале за суровоста и злото на Османлиите. Тој не можел да издржи и се вратил во Македонија. Се приклучил кон МРО
Учествувал во Илинденското востание. Климо Цветановски бил дел од четата на војводата Панделе Спасески.
После задушувањето на востанието, Климо отишол да работи во Крајова како ѕидарски работник. Во време на Балканските војни учествува прво како српски, а потоа како бугарски војник. Во Првата светска војна бил мобилизиран во Белград. Во периодот меѓу Двете светски војни работел во Србија, Бугарија и Романија. Во текот на НОВ, активно го помага Ослободителното движење. Климо Серафимов Цветаноски бил носител на Илинденска споменица 1903, број 315, доделена од Президиумот на Народното собрание на НР Македонија на ден 23 август 1951 година. Починал во 1976 година.
## Наводи

Категорија:Македонски револуционери
Категорија:Учесници во Илинденското востание
Категорија:Родени во 1885 година
Категорија:Починати во 1976 година
Категорија:Дејци на МРО
Fortnite

***Fortnite*** *(*се чита*:* *Фортнајт)* — онлајн видеоигра создаденa во 2017 г., развиенa од страна на Epic Games, и објавена како различни софтверски пакети кои имаат различни начини на игра, кои, инаку, ги делат истите општи игра и игра моторот. Модовите на играта  вклучуваат *Fortnite: да го Спаси Светот*, соработка стрелец-опстанок игра до четири играчи да се борат надвор зомби-како лушпи и да ги брани објектите со утврдувања, може да се изгради, и *Fortnite Battle Royale*, слободна-за-игра битка royale игра каде до 100 играчи се борат во повеќе-помали простори. Последниот преживеан е победник. Двата начини на игра беа објавени во 2017 како ран пристап звања; *Спаси Светот* е достапна само за Microsoft Windows, macOS, PlayStation 4 и Xbox One, додека *Battle Royale* е пуштен на платформите на, Nintendo Switch, и iOS и Android уреди.
мини|Луѓе облечени во Фортнајт карактери

## Начин на игра (2)

* *Fortnite: да го Спаси Светот* е дизајниран како играч-против-игра средина, со четири играчи со соработка кон заедничка цел на разни мисии. Играта е поставена по среќа бура се појавува низ Земјата, предизвикувајќи 98% од населението да исчезне, и на преживеани да биде нападнат од страна на зомби-како "лушпи". Играчите ја преземат улогата на команданти на основа на засолништа, собирање на средства, спасување на преживеаните, и ја бранат опремата која им помага или ги притиска назад во бурата.. Од мисиите, играчите се доделуваат голем број на во-игра предмети, кои вклучуваат херој ликови, оружје и стапица шеми, и преживеаните, сите кои можат да се израмнат со преку стекнатите  искуства за да ги подобрат своите атрибути.
* *Fortnite Battle Royale* е игра-против-играч battle royale игра за да се соберат до 100 играчи, се игра Solo (сам), Duo (Двајца) Squads (Четворица). Играчите паѓаат од "Битка Автобус" што поминува низ мапата на играта без никакво оружје. Кога тие ќе слетаат, тие мора да бараат оружје, предмети, и ресурси, избегнувајќи да бидат убиени додека ги напаѓа некој од другите играчи. Во текот на рундата , безбедносната површина на мапата се намалува со големина поради влезната бура ; играчите надвор од таа безбедна област претрпуваат штета и може да биде убиен. Оваа сила останатите играчи во потесен простор, и го поттикнува на средби со играчите. Последниот играч или тим кој останал жив е победник.

## Наводи

* 

## Надворешни врски

* 

Категорија:Игри за Mac OS X
Категорија:Игри за Windows
Категорија:Игри за Nintendo Switch
Категорија:Игри на Unreal Engine 5
Категорија:Игри за PlayStation 4
Википедија на тамилски јазик

мини|десно|250п|Документарец за Википедија на тамилски јазик од 2013 г.

**Википедија на тамилски јазик** или **тамилска Википедија** () — издание на Википедија на тамилски јазик во надлежност на заедницата на Фондацијата Викимедија. Основана е во септември 2003 г. а до септември 2018 г. достигнала 117.667 статии и 139.577 регистрирани корисници. Го зазема 56. место по големина меѓу сите википедии и второ место меѓу википедиите на јазиците во Индија. Претставува прва Викиепдија на дравидски јазик со преку 10.000 статии и предводи меѓу јужноазиските изданија во квалитет. Прагот од 100.000 статии го надминала во мај 2017 г.

## Културна важност
За разлика од погледот на Википедија во европските и северноамериканските земји, тамилското издание ужива голем углед како најдобриот извор на информации на тамилски јазик на семрежјето. Енциклопедијата се соочува со многу помалку вандализам отколку на поголемите викија поради бавниот раст и недостатокот од сметачи и семрежен пристап во селските средини на Тамил Наду (Индија) и Шри Ланка — највеќето уредници се впрочем членови на тамилската дијаспора во странство.

Во април 2010 г. Тамилската семрежна конференција одржала голем уредувачки натпревар на тамилската Википедија, опфаќајќи ја сета сојузна држава Тамил Наду. Натпреварот е одржан во контекст на Светската тамилска конференција истата година на која учествувале тамилисти ширум светот со цел да расправаат за развојот на тамилскиот јазик во современиот свет. Учество во натпреварот зеле 2.000 уредници кои на тамилската Википедија создале вкупно 1.200 нови академски рецензирани статии на разни полиња.

Во септември 2013 г. Википедија на тамилски јазик ја одбележала својата десетгодишнина.

## Поврзано
* Википедија на бенгалски јазик
* Википедија на канадски јазик
* Википедија на малајалски јазик
* Википедија на телушки јазик
* Википедија на хинди

## Наводи

## Надворешни врски

* Википедија на тамилски јазик
* Мобилна верзија на Википедија на тамилски јазик
* Википедија на тамилски јазик на Мета
* Статистики за Виипедија на тамилски јазик — Ерик Цахте

Тамилски
Категорија:Тамилски јазик
Категорија:Тамилска култура
Жито Лукс

**Жито Лукс АД Скопје** е компанија која произведува леб и брашно. Била основана во 1946 година, кога било формирано претпријатието Гранап. Има 1608 вработени и дистрибутира низ македонскиот, српскиот и косовскиот пазар.

## Историја

## Наводи

Категорија:Прехранбени претпријатија од Македонија
Категорија:Економија на Скопје
Бостан

**Бостан** — назив кој се употребува во земјоделството за нива или градини (земјоделски површини) насадени со бостани и воедно општо заедничко име за плодовите лубеница, диња и тиква. За нивите со насади со бостани се користи и името *бостаниште*. Потеклото на зборот доаѓа од персискиот збор بستان (bostan) со значење *градина*. Во популарната култура во Македонија позната е изреката *го обра бостанот* со значење: западна во голема неволја.
 
## Галерија


File:Бостани во Струмичко 01.jpg|Бостани(ште) во Струмичко, Македонија
File:Бостани во Струмичко 02.jpg|Бостани(ште) во Струмичко, Македонија
File:Бостани во Струмичко 03.jpg|Бостани(ште) во Струмичко, Македонија
File:Лубеници МК 02.jpg|Бостан - нива со лубеници кај Миравци, Македонија
File:Лубеница.jpg|Лубеница
File:Macedonian melon.jpg|Диња
File:Pumpkins.jpg|Тикви



## Наводи

Категорија:Земјоделство
Роберт Харон

**Роберт Емет  Харрон** (англиски: *Robert Emmett Harron*; 12 април 1893 - 5 септември 1920) бил американски филмски глумец од раната нема филмска ера. Иако глумел  во повеќе од 200 филмови, тој е познат по своите улоги во  филмовите под режија на Д. В. Грифит, „Раѓањето на нацијата“ (1915) и „Нетолеранција“ (1916).

## Животопис
Харрон бил постар брат на филмските глумци Џон Харон и Мери Харон.  Роден бил во Њујорк и Харрон бил второто најстаро дете од девет браќа и сестри во сиромашно ирско-католичко семејство од работничка класа.  Помладите браќа и сестри на Харон, Џон (со прекарот "Џони"), Марија и Чарлс исто така станале глумци, додека една од неговите помлади сестри, Теси, била статист во немите филмови.  Чарлс бил  убиен во сообраќајна несреќа во декември 1915 година. Теси починала од шпански грип во 1918 година, додека братот на Харон, Џон, починал од мозочен менингитис во 1939 година.

Харон учел во училиштето Сент Џон во Гринич Вилиџ.  На четиринаесетгодишна возраст, тој работел како момче во американското Биографско студио.  Во прилог на обврските за чистење, Харон, исто така, се појавил како статист во неколку шорцеви за студиото.

## Наводи

## Литература
*John Holmstrom, *The Moving Picture Boy: An International Encyclopaedia from 1895 to 1995*, Norwich, Michael Russell, 1996, p.&nbsp;10.

## Надворешни врски

*
* Robert Harron at Silents Are Golden
* 

Категорија:Американски глумци
Категорија:Родени во 1893 година
Категорија:Починати во 1920 година
Ангела Јовановиќ

**Ангела Јовановиќ** (Белград, 21 септември 1992 година) е српска филмска, ТВ и театарска глумица.

## Животопис
Ангела е родена во Белград, 21 септември 1992 година. Таа завршила во музичкото училиште „Станковиќ", студирала глума на Факултетот за драмски уметности во Белград во класата на Проф. Драган Петровиќ Пелета и асистентот Милош Биковиќ. Популарноста и широкото внимание на јавноста го привлече со улогите во телевизиските серии Мојот роднина од селото и Апсолутно нов бран. Нејзините родители Бранка Пујиќ и Драган Јовановиќ се глумци.

## Филмографија

## Театарски претстави

* Добредојдовте на Србија
* Ќелава пејачка
* Кога цветале тиквите
* Хотелот "Слободен промет"

## Наводи

## Надворешни врски

*  на мрежно место  (англиски) 
* Ангела Јовановиќ: "Сите мои улоги се различни од Агент на Воената Академија" (B92, 20 ноември 2017)

Категорија:Луѓе од Белград
Категорија:Родени во 1992 година
Категорија:Српски глумци
Црква „Св. Димитриј“ - Безово

**Свети Димитриј** — главна селска црква во дримколското село Безово.

Црквата се наоѓа во самото село, а околу нејзе се наоѓаат и селските гробишта.

## Галерија


Податотека:Црквата „Св. Димитриј“ во Безово (1).jpg|
Податотека:Црквата „Св. Димитриј“ во Безово (2).jpg|
Податотека:Црквата „Св. Димитриј“ во Безово (3).jpg|
Податотека:Црквата „Св. Димитриј“ во Безово (4).jpg|
Податотека:Црквата „Св. Димитриј“ во Безово (6).jpg|


## Поврзано
* Струшко архијерејско намесништво
* Прва струшка парохија
* Безово

## Наводи

## Надворешни врски

Категорија:Безово
Безово
Гифхорн (округ)

**Гифхорн** () — округ (*[[Окрузи во Германија|Landkreis]]*) во сојузната покраина Долна Саксонија, Германија.

## Географија

Округот се наоѓа на границата со сојузната покраина Саксонија-Анхалт и се протега од јужниот крај на Линебуршкото поле (*Lüneburger Heide*) на север до предградијата на Брауншвајг и Волфсбург на југ. Реката Алер влегува во округот на југоисток, тече низ градот Гифхорн, а во нејзе се влеваат реките Изе и Окер и излегува од округот на запад. Јужниот терминал на Страничниот Канал на Елба на Средногерманскиот Канал се наоѓа во Едесбител во округот.

Се граничи со (од југ надесно) округот Хелмштет, градовите Волфсбург и Брауншвајг, окрузите Пајне, Хановер, Целе и Илцен и со сојузната покраина Саксонија-Анхалт (окрузите Алтмаркрајс Залцведел и Берде).

Најниската точка во округот се наоѓа во реката Алер близу Миден (46 метри), додека највисоката точка во округот се наоѓа близу Шпракензел (124 метри).

## Историја

Округот бил основан во 1885 година од пруската влада. Во 1932 година, поранешниот округ Изенхаген станал дел од округот (северниот дел на денешниот округ). Градот Волфсбург првично бил дел од округот, но станал слободен град во 1951 година. Во 1974 година, округот повторно изгубил делови од својата територија, кога градот Фалерслебен бил припоен кон Волфсбург.

## Грб

Лавот како и срцата се хералдички симболи на Линебург, а округот со векови бил дел од некогашното Војводство Брауншвајг-Линебург, а на кратко и во Војводството Гифхорн. Трубата го симболизира слогот „хорн“ во зборот Гифхорн, кој означува „труба“.

## Градови и општини

мини|300п|десно|Градовите и општините во округот Гифхорн

## Наводи

## Надворешни врски

*  


Категорија:Окрузи во Долна Саксонија
Љубоморниот Естремадурец

**Љубоморниот Естремадурец** (шпански: *El celoso extremeño*) - расказ на шпанскиот писател Мигел де Сервантес, дел од збирката „Примерни новели“.

## Содржина
Во младоста, Фелипо Каризалес, витез од Естремадура, заминал во светот, каде го потрошил целото богатство, поради што бил принуден да замине во Перу. Таму, тој успеал да се збогати и, веќе како стар човек, се вратил во родниот крај, со намера да живее мирен живот. Притоа, Каризалес се оженил со многу девојката Леонора, која била многу помлада од него. Измачуван од претерана љубомора, тој ја затворил својата невеста во посебна куќа во која не смеел да влезе ниту еден маж. За возврат, тој ѝ купил неколку робинки и слугинки, постојано ја опсипувал со пари, а на нејзините родители им дал голем мираз. Меѓутоа, еден млад човек од Севиља, со име Лоајса, слушнал за затворената девојка и направил план како да ја освои. За таа цел, тој се преправил во просјак-музичар, сместувајќи се пред куќата на Каризалес. Чуварот на куќата, Луис, кој бил голем љубител на музиката, бил воодушевен од неговите песни, а Лоајса му ветил дека ќе го научи да свири, ако го пушти во куќата. Така, Луис тајно го сместил Лоајса во својата соба, но за него разбрале и сите жени во куќата, кои биле привлечени од неговата музика и од убавината. Служејќи се со лукавство, Лоајса ги убедил да го пуштат во куќата, а за таа цел, Леонора го заспала својот сопруг со помош на некоја маст. Надзорничката на куќата почнала да му се додворува на Лоајса, а потоа ги затворила него и Леонора во својата соба, каде Лоајса безуспешно настојувал да ја убеди Леонора да водат љубов. Во меѓувреме се разбудил Каризалес и ја видел Леонора во прегратката на Лоајса. Мислејќи дека таа го изневерила, Каризалес смртно се разболел, а потоа ги повикал нејзините родители и во присуството на нотар напишал тестамент во кој го распределил своето богатство, а од Леонора побарал, по неговата смрт, да се омажи за Лоајса. По седум дена, Каризалес умрел, а Леонора заминала во манастир.

## Осврт кон делото

## Наводи

Категорија:Примерни новели
Свети Никола Чудотворец (кована пара од 2018 година)

**Свети Никола Чудотворец** — кована пара за колекционерски цели издадена од страна на Народната банка на Република Македонија во 2018 година.

## Опис
### Лице
На лицето, во средишниот дел од монетата е прикажан Грбот на Република Македонија, а под него годината на издавање „2018“. Во горниот дел на македонски е испишана деноминацијата „10 денари“, додека во долниот дел исто така на макеедонски јазик името на земјата која ја издава кованата пара „Република Македонија“. На обете страни од монетата долж вертикалните рабови има цветен украс.

### Опачина
На опачината, во средишниот дел од монетата е прикажан ликот на Свети Никола со испечатен златен ореол и украс во позадина. Над ликот на светецот се поставени два розови кристали Сваровски. Долж вертикалните рабови е испишано името на светецот кој е прикажан на парата, а во долниот лев агол е испишана ознаката „Аg 925“.

## Поврзано
* Свети Никола

## Наводи

Категорија:Ковани пари за колекционерски цели на НБРМ
Славната садомијачка

**Славната садомијачка** (шпански: *La ilustre fregona*) - расказ на шпанскиот писател Мигел де Сервантес, дел од збирката „Примерни новели“.

## Содржина
Во градот Бургос живееле двајца млади благородници, дон Диего де Каријазо и дон Томас де Авендањо. На каријазо му здодеал животот во родниот град и избегал од дома, шетајќи низ Шпанија како скитник. По три години, тој се вратил дома и го убедил својот пријател Авендањо да му се придружи во скитањето. Двајцата ги излажале своите родители, кажувајќи им дека сакаат да студираат во Саламанка, и така обезбедиле доволно пари за да водат слободен живот. Кога пристигнале во Толедо, момчињата му избегале на својот придружник. Кога случајно слушнале за убавата девојка Констанца, која работела во еден ан, Авендањо посакал да ја види и на прв поглед се вљубил во неа. Поради тоа, двајцата останале да работат во анот, но Каријазо повредил еден носач на вода и бил затворен. Сепак, Авендањо му помогнал на својот пријател да ја избегне казната на тој начин што ги подмитил судиите. Потоа, Каријазо купил магаре и станал носач на вода, а Авендањо ѝ напишал писмо на Констанца, откривајќи ги својот вистински идентитет и љубовта кон неа. Една ноќ, во анот ненадејно дошол судијата, кој сакал да ја види Констанца, а сопственикот на анот му го открил нејзиното потекло: таа била вонбрачна ќерка на непозната благородничка, која се породила во анот. Утредента, во анот пристигнале татковците на Диего и на Томас, кои ја барале Констанца. Тогаш се дознало дека таа му била вонбрачна ќерка на таткото на Диего, које во една прилика ја силувал нејзината мајка. Потоа, Диего и Томас им се вратиле на своите родители, по што Томас се оженил со Констанца, а Диего со ќерката на судијата.

## Осврт кон делото

## Наводи

Категорија:Примерни новели
Роберт Родригес

мини|Роберт Родригес
**Роберт Родригес** — американски филмски сценарист, кинорежисер, продуцент и музичар. Роден е на 20. Јуни , 1968 година. во Сан Антонио, Тексас, САД. тој е најдобро познат по неговата мексиканска трилогија и гревот Градот, кој бил насочен со Френк Милер.

## Животопис
Родригес е роден во Сан Антонио од родителиМексиканци. Неговата мајка работела како медицинска сестра а неговиот татко како продавач. Кон филмот, почнал да покажува интерес кога имал 11 години. Го посетувал средното училиште Св. Антониј. По што го завршил средно училиште, запишал Универзитетот во Тексас.

## Кариера
Првиот филм на Родригес бил краток филм, Bedhead, следната година е снимен првиот дел на Мексико трилогија Ел Маријачи, исто така тој соработувал со Квентин Тарантино, кој глумел во неговиот филм Од самрак до зори, а тие двајца денес се најдобри пријатели. 2003 г. завршила неговата трилогија со Мексико, и заедно со Френк Милер одлучил да направи екранизација на неговиот истоимен срип. Започнале со снимање во крајот на март 2004 година, а филмот бил објавен на 1 април 2005 година и имал добар комерционален и критички успех. Тој, исто така ги режирал 4 дела на  на филмот Деца шпиони.

## Филмографија

### Режисер и сценарист

## Извори

## Надворешни врски
* Роберт Родригес на IMBD

Категорија:Американски музичари
Категорија:Американски сценаристи
Категорија:Родени во 1968 година
Категорија:Живи луѓе
Симонид

[200px|мини|Имагинарен портрет на Симонид од [Нирнбершка хроника|Нирнбершката хроника (1493)]]
**Симонид од Кеос **(556 п.н.е. - 468 п.н.е.) бил старогрчки лирски поет.

## Творештво
Како современик на грчко-персиските војни, Симонид во своите песни ги опеал нив.

## Наводи

Категорија:Старогрчки поети
Примерни новели

**Примерни новели** (шпански: *Novelas ejemplares*) - збирка раскази на шпанскиот писател Мигел де Сервантес.

## Содржина
Збирката содржи 12 раскази:
# Циганка (*La Gitanilla*)
# Широкоградиот додворувач (*El amante liberal*)
# Ринконете и Кортадиљо (*Rinconete y Cortadillo*)
# Англиската Шпанка (*La española inglesa*)
# Стаклениот лиценцијат (*El licenciado Vidriera*)
# Силата на крвта (*La fuerza de la sangre*)
# Љубоморниот Естремадурец (*El celoso extremeño*)
# Славната садомијачка (*La ilustre fregona*)
# Двете девојки (*Las dos doncellas*)
# Госпоѓата Корнелија (*La señora Cornelia*)
# Брак со измама (*El casamiento engañoso*)
# Разговорот на кучињата (*El coloquio de los perros*)

## Осврт кон делото
„Примерните новели“ се одликуваат со поучна содржина, а според обликот и толкувањето на времето претставуваат мајсторско дело. Тој не опишува необични судбини, забавни случки и благородни дела (како Бокачо), туку на сопствениот начин ги обликува своите ликови: носачи на вода, рибари, слуги, студенти, скитници, калуѓерки и благородници. Кога се појавиле, овие раскази делувале неморални и слободни, но тие се израз на новиот дух на граѓанската класа која ги читала со уживање (особено, младите луѓе).

Во расказите, Сервантес ги истакнува доблестите на луѓето и моралните вредности: Љубоморниот старец кој се сомнева дека го изневерила младата сопруга, наместо да ја казни, ја согледува својата грешка и ѝ го остава својот имот, но таа, без никаква вина, заминува во манастир. На тој начин, иако нема среќен крај, оваа приказна го признава правото на љубов како нов етички елемент, спротивен на феудалниот морал; Младата девојка, која е силувана, благодарение на искреноста и мудроста, успева да пронајде човек со кого склучува брак. Во расказот, правото на жената да управува со својата судбина претставува новост која претходно не била прикажана во литературата; Во друг расказ, благородникот се жени со убавата Циганка, со што убавината и човечката вредност ги надминуваат класните разлики; Понатаму, двајца благородници стануваат дел од заедницата на скитници и разбојници, свет во кој владеат строги морални закони; Во расказот во кој разговараат кучињата, со помош на филозофскиот дијалог, всушност, се дава иронична критика на нивните господари: месарите, полицајците, студентите и овчарите. На тој начин, развивајќи ја античката сатира, во своите „Примерни новели“ Сервантес го проширил мисловниот простор на шпанскиот и христијанскиот свет со своите хуманистички идеи и со својата критика на застарените општествени односи.

## Наводи

Категорија:Примерни новели
Хагланден

десно|мини|280x280пкс|Мапата ја покажува локацијата на Хагланден.
**Хагланден** (, буквално *Haguelands*) е конурбација околу градот Хаг во Холандија. Позицијата на градот како седиште на владата го прави регионот истакнат во Холандија . Се наоѓа на западниот брег на покраината Јужна Холандија, регионот имал население од 1.050.543 во септември 2013 година , и зафаќа површина од 405 км2.

Хагланден е официјален термин кој се однесува на урбанииот регионот буквално наречен * Хагланнден Урбаниот Регион* (*Stadsgewest Haaglanden*). Официјалното мрежно место на Хагланден го користи англискиот превод* Хашкиот Регионот*. Друг превод се користи Големиот Хашки регион. Терминот, исто така, понекогаш се користи за да се однесува на угнетувањето на Хаг во општа, неформална смисла; "областа на Хаг" или "областа околу Хаг". Оваа област често се третира како единечна единица за организациски или статистички цели.

*Хагланден* е дел од поголемата Ротердам - Хаг Метрополитенска Област.

## Географија
мини|300x300пкс|Карта на Хагланден регионот, во 2013 година.
Хагланден се состои од девет општини од Хаг, Зутермер, Ветсланд, Делфт, Лаидсхендам-Ворбург, Пајнакер-Нотдорп, Рајсвајк, Васанер и Миден-Делфланд.

Хагската конурбација и конурбацијата на Ротердам на исток се зголемиле до тој степен каде што се речиси споени. Тие се делотворно единствена урбана област, иако имаат одделни влади, транспортни системи итн. Хаг и Ротердам го споделуваат аеродромот Хатер во Ротердам и лесниот железнички систем наречен РандстадРеил. Се разгледува можноста за создавање на официјален метрополитански регион Ротердам - Хаг (Metropoolregio Rotterdam Den Haag), кој ќе има комбинирано население кое ќе достигне 2,5 милиони.

Хагланден се граничи на север со Лајден конурбацијата, кој има околу четвртина милион жители. Овие две области, слично на Хаг и Ротердам, исто така, се зголемиле заедно до точка каде што тие се практично соседни. Хагланден е дел од јужното крило (Заудвлеухел) на Ранстад, кое исто така ги вклучува и конурбациите околу Амстердам и Утрехт. Ова соединување е едно од најважните економски и густо населени области во северозападниот дел на Европа.

## Поврзано

## Наводи

Категорија:Статии со надворешни врски на холандски
Категорија:Региони во Холандија
Категорија:Региони во Европа
Дамир Шолман

**Дамир Шолман** (;  - ) — поранешен хрватски професионален кошаркар. Бил Европски избор за ФИБА, во 1974 г. Се натпреварувл со високиот југословенски национален кошаркарски тим на Летните олимписки игри во 1968 година, Летните олимписки игри во 1972 година, а на Летните олимписки игри во 1976 (каде бил капитен на екипата). Со југословенската репрезентација, играл во 226 капи, и постигнал 1.785 бода.

Категорија:Хрватски кошаркари
Категорија:Луѓе од Загреб
Категорија:Родени во 1948 година
Алтеплаза

**Алтеплазата** е тромболитичен лек, кој се користи во третманот на акутен миокарден инфаркт и други сериозни состојби предизвикани од згрутчување на крвта.

Претставува ткивен плазминоген активатор. Одобрен е од страна на FDA за третман на миокарден инфаркт со ST-елевација (STEMI), акутен исхемичен инсулт, акутен масивен пулмонарен емболизам, и оклузија на централен венски проводник (CVAD).

## Наводи

Категорија:Лекови кои делуваат на крвта и крвотворните органи
Категорија:Неопходни лекови според Светската здравствена организација
Арсо Мицков

[мини|десно|Спомен-плоча во селото [Подвис (Кичевско)|Подвис]]
мини|десно|Гробот на Мицков во Подвис

**Арсо Мицков Велјаноски** (1876-1905) — македонски револуционер, член и војвода на Македонската револуционерна организација.

## Животопис

Роден е 1876 година во селото Подвис (Кичевско). Потекнува од селско земјоделско семејство кое живеело во многу тешки услови. Арсо уште како млад имал можност да слуша револуционерни идеи. Тие идеи иделе од татко му кој бил активен учесник во Брсјачката буна од 1881 година. Арсо бил храбар и строг човек. Секоја средба со османлиските собирачи на данок значела и спротивставување. Турскиот башибозук се плашел од него. Во минатото многу често доаѓало до судири помеѓу жителите на селото Подвис и жителите на селото Другово. Жителите на селото Другово биле претежно од муслиманска вероисповед и ги провоцирале жителите на селото Подвис. Тоа го натерало Арсо во 1899 година да стане ајдут и со својата дружина да отиде во планина. Таму тој се борел против турските зулумџии. Честите потери по него го натерале во 1900 година да замине во Белград.

Тој се вратил во 1901 година во Македонија. Се сретнал со Никола Петров Русински во село Белица (Кичевско). Русински го запознал со идеите на МРО и го приклучил во Организацијата. Во 1903 година во селото Подвис дошол Лука Ѓеров. Целта на неговата посета била да види колку било спремно селото за востанието што се спремало. Начекал спремна и вооружена чета. На чело на таа чета бил Арсо Мицков Велјаноски. Тие учествувале во Илинденското востание и пружиле голем отпор.

После задушувањето на востанието, Арсо продолжил со борбата против турското ропство. Имало потери по него, но не можеле да го фатат. На 31 јануари 1905 година, во селото Подвис се славел верскиот празник „Св. Танасија“. Тука дошол војводата Арсо за да побара парична помош за Организацијата. Несреќно завршила неговата посета (бил предаден од неговата соселанка Неда и убиен од страна на Турците).

## Народна песна


Заплакал, Голјак загрмел,
заради Арса војвода.
Каде се чуло видело,
сестра, брата да предаде.

Станала Неда рано В недела,
месила бела погача.
Облекла бела промена,
отишла село Другово.

Друговци деца цареви,
ако го Арса барате,
Арсо е Подвис на гости.


Категорија:Македонски војводи
Категорија:Родени во 1876 година
Категорија:Починати во 1905 година
Ранет Бизон

мини|240px|десно|''Ранет бизон'', една од најпознатите слики од Алтамира.
мини|250п|Ранет бизон
**Ранет бизон** е праисториска слика во Алтамира, Шпанија, создадена помеѓу 15000 и 10000 година п.н.е.

## Особености
Одликите на сликата се:
* нема композиција, формите биле цртани едни преку други
* користени се земјени бои, а се претпоставува дека животинска маст била користена како средство за сврзување.
* цртежот е брз и сигурен, како скица

Прикажана е страшната сила на бизонот, кој се бори иако е ранет, без непотребни подробости кои би ја оптовариле претставата. Чувството за форма и движење е извонреден. Ефектот е постигнат со префинето, контролирано сенчање, кое на формите им дава обилна пластичност. Прикажаната драматичност е без непотребна поетика. Силниот реализам зборува за способностита на уметникот за опсервација на природни форми. Насликан е само со две бои - црвена и темна. Неколку дамки со потемна боја ја истакнуваат пластичноста на формата. Од позадината природните карпи, чии пукнатини, истакнатини и вдлабнатини праисторискиот уметник вешто ги користел, претставувањето на животното е одвоено со темна линија,  со разлика во светлини, така да на местата на кои линијате е посветла формата се отвора, а се затвора таму каде е потемна.

Ранетиот бизон е една од сликите од циклусот на извонредни цртежи зачувани на таванот во пештерата Алтамира, затоа што праисторискиот уметник сликал речиси исклучиво животни кои ги ловел, насликани се уште многу бизони, елени, коњи, диви свињи.

## Поврзано
* Праисторија
* Праисториска уметност
* Историја на уметности
* Историја
* Уметност

Категорија:Праисториска уметност
Категорија:Палеолит
Луѓе-сенки

мини|alt=Уметнички приказ.|Уметнички приказ.
**Луѓе-сенки** (англиски: *Shadow people*) е име за паранормална појава, која доста луѓе ја виделе и опишале како темна сенка во облик на човек. Скептиците веруваат дека тоа е само вид на халуцинација. Истражувачот на паранормално Хајди Холис изјавил дека тоа е натприродна појава.

## Причини
Ова порано било само приказна за духови, но денеска многу религии и легенди тврдат дека е ова натприродна појава. 
Некои анализи на психолошките состојби можат да го објаснат видувањето на луѓе-сенки. За тоа можат да бидат заслужни Парализа на сон, илузии и халуцинации

## Опис
Хејди Холс ги опишува како темни човечки сенки кои се движат на такво растојание од окoто што едвај може  да се видат. Многу научници мислат дека тоа на луѓето им се причинува затоа што сенките не се гледат јасно. Се појавуваат најчесто на места на кои нема многу луѓе. Голем број луѓе пријавиле дека во својата куќа на плафонот виделе сенка во облик на човек.

## Наводи

## Литература
* 
* 
* 

Категорија:Мистерии
Категорија:Паранормално
Категорија:Духови
Везер (река во Франција)

**Везер** (, ) — река во југозападна Франција со должина од 211&nbsp;км и сливна површина од . Тоа е важна притока на реката Дордоња. Извира во северозападниот дел на Централниот Масив во јужна Франција и тече према југозапад низ департманите Корез и Дордоња. Средниот проток на реката Везер е .

Долината на реката Везер е позната по своите праисториски пештери со бројни остатоци од хоминиди и палеолитско сликарство. Најпозната од нив е пештерата Ласко. УНЕСКО овие пештери ги сместил на својата список на Светски наследства во 1979 година.

## Поврзано
* Список на реки во Франција

## Надворешни врски

* Профил на УНЕСКО

Категорија:Реки во Нова Аквитанија
Категорија:Дордоњски слив
Категорија:Корез
Категорија:Дордоња (департман)
Категорија:Светско наследство во Франција
Мухночва

**Мухночва** (англиски: Muhnochwa) е име за мистериозен предмет кој се појавувал во градовите Мирзапур-Виндхјачал, Чандаули, и Варанаси во Индија во летото 2002 година.
## Опис
Жителите на градовите во коишто се појавувал предметот го опишувале како летечки предмет кој создава зраци во црвена, сина и зелена боја. Се тврдело дека наводно напаѓа луѓе така што ги гори или ги гребе. Постојат многу луѓе кои тврдат дека имаат гребаници, бидејќи наводно ги нападнал Мухночва.

## Полиција
Овој случај почнала да го истражува и полицијата. Тие утврдиле дека освен изјавите на жртвите нема конкретни докази дека тоа е нешто натприродно.

## Мислење на научниците
Дури постои и спор меѓу толкувачите на појавата, некои научници тврдат дека тоа можело да биде сокол, други тврдат дека би можело да биде мачка, гумена кукла или авион на далечинско управувања, но има и тврдења дека можеби биле скакулци кои таа година биле бројни во тие села. Некои веруваат дека тоа би можело да биде и НЛО.

## Наводи

## Надворешни врски
* http://www.rediff.com/news/2002/aug/07up.htm

Категорија:Мистерии
Крионика

мини|alt=Подготвување на пациент за крионика.
**Крионика** (англиски: Cryonics) е назив за процес на зачувување на човечко тело при ниска температура, кое поинаку не може да се одржи со помош на современата медицина. Идејата за овој процес е во иднина да се зачувува и да се реанимира човекот на кој му е замрзнато телото..
Во некои научни литератури постојат прилози за хипотетичка изведливост на криониката. Крионика ја поддржуваат 63 научници вклучувајќи ги и Марвин Мински и Аубреј де Греј. Меѓутоа, многу други научници се скептични по прашањето за крионика. Во САД, крионика на луѓе може да се извршува само легално. Мистеријата која се врзува за крионика е дали после замрзнување на човекот, тој може повторно да се врати во живот.

Научната заедница на криониката гледа со скептицизам, поради штетата предизвикана од студот на клетките, и покрај криопротекторите. Во 2018 година беше развиен нов процес, витрификсација, но му недостигаше зачувување на прагот на ексцитабилност на синапсите. Затоа, во 2023 година, итноста е да се насочат истражувањата кон зачувување на прагот на ексцитабилност на синапсите за време на витрификсација.

## Наводи

## Надворешни врски
* 
* Overview of cryonics service providers  Longecity website

Категорија:Технологија на разладување
Категорија:Мистерии
Категорија:Продолжување на животот
Хали Бери

**Хали Марија Бери** (анг.*Halle Maria Berry*) е афроамериканска  глумица родена на 14 август 1966 година во Кливленд, Охајо (САД). Најпозната е по улогите *Ороро Манро* / *Сторм*, во трилогијата *[[X-men]]* и Бондовата девојка во филмот „Умри друг ден“.

## Животопис

Хали Бери е родена во Кливленд, Охајо (САД) на 14 август 1966 година во брак од англичанка со афроамериканец. Родителите и се развеле кога имала четири години, а таа продолжила да живее со мајка и.

Бери била многу популарна во *Средното училиште Бедфорд*, бидејќи била водич на навивачки женски тим, почесен  училиштен член, уредник на училишниот весник, претседател на одделение и кралица на матурата.
Пред  да почне да се занимава со глума била на различни натпревари за убавина, била прва на Мис Охајо, прва на *Miss Teen All-American*, втора на Мис САД и шеста на *[[Мис на светот|Мис на свет]]* 1986 година.

Во доцните осумдесетти оди во Чикаго да се занимава со глума и мода. Една од нејзините први улоги била во ТВ серијата *Chicago Force*. Подоцна игра во уште неколку ТВ серии, а потоа добива улоги и во филмови. Нејзините први филмови биле: *Jungle Fever* (1991), *Strictly Business* (1991), *The Last Boy Scout* (1991) и Бумеранг во кој глумела со Еди Марфи. После тоа игра во се попознати филмови како што се: *Executive Decision*, во трите серијали Икс луѓе (*X-Men*, *X2: X-Men United, X-Men: The Last Stand*), Умри друг ден, Готика (филм), Жена-мачка (филм) и Бал на монструми, за кој добила Оскар како најдобра главна глумица (таа е единствена афроамериканка која ја добила оваа награда).
 
## Приватен живот
 
Бери се мажела  двапати, првпат во 1992 година за бејзбол играчот Дејвид Џастис, а вторпат во 2001 година за музичарот Ерик Бенет.

## Награди
* Добитничка на Оскар како најдобра главна глумица во филмот Бал на монструми, 2002 година.
* Номинирана за БАФТА како најдобра главна глумица во филмот Бал на монструми, 2002 година.

## Надворешни врски
* 
* 
* 
* 
* 

Категорија:Родени во 1966 година
Категорија:Афроамериканси глумци
Категорија:Бондови девојки
Категорија:Добитници на Оскар
Категорија:Добитници на Златниот глобус
Категорија:Глумци во Џејмс Бондовите филмови
Категорија:Живи луѓе
Категорија:Добитници на Златен глобус
Европско првенство во фудбал 2016 - нокаут фаза

**Нокаут фазата на [[Европско првенство во фудбал 2016|Европското првенство во фудбал 2016]]** била втората фаза на Европското првенство 2016, после групната фаза. Започнала на 25 јуни 2016 со осминафиналето а завршила на 10 јули 2016 со финалниот натпревар, кој се одиграл на стадионот Стад де Франс во Сен Дени, Франција, во близина на Париз.

## Формат
Во нокаут фазата, се користат продолженија и изведување на пенали за да се одреди победникот, доколку е потребно . Како и на секој турнир од Европското првенство 1984, не се игра натпревар за трето место.

УЕФА го одредила следниот распоред за осминафиналето:
* **Натпревар 1**: второпласиран Група A vs второпласиран Група C
* **Натпревар 2**: победник Група Д vs 3. место Група Б/Е/Ф
* **Натпревар 3**: победник Група Б vs 3. место Група А/Ц/Д
* **Натпревар 4**: победник Група Ф vs второпласиран Група Е
* **Натпревар 5**: победник Група Ц vs 3. место Група А/Б/Ф
* **Натпревар 6**: победник Група Е vs второпласиран Група Д
* **Натпревар 7**: победник Група A vs 3. место Група Ц/Д/Е
* **Натпревар 8**: второпласиран Група Б vs второпласиран Група Ф

## Квалификувани репрезентации
Првите две репрезентации од секоја од шестте групи, плус четирите најдобри третопласирани репрезентации, се квалификувале за нокаут фазата.

## Резултати


## Осминафинале
### Швајцарија - Полска

### Велс - Северна Ирска


### Хрватска - Португалија


### Франција - Ирска


### Германија - Словачка


### Унгарија - Белгија


### Италија - Шпанија


### Англија - Исланд


## Четвртфинале
### Полска - Португалија


### Велс - Белгија


### Германија - Италија


### Франција - Исланд


## Полуфинале
### Португалија - Велс


### Германија - Франција


## Финале




## Наводи

## Надворешни врски

* UEFA Euro 2016 official history
Борис Грегорка

**Борис Грегорка** (словенечки: *Boris Gregorka*; Брежице, 2 август 1906  - Љубљана 19 март 2001) бил југословенски гимнастичар, со словенечко потекло. Тој бил репрезентативец, тренер, водич и меѓународен судија во спортската гимнастика.

Учесник е во Летните олимписки игри во 1928 година во Амстердам и 1936 година во Берлин и Светските првенства во 1930 во Луксемург и Светските првенства во 1938 во Прага.

После Втората светска војна бил војник и водич на гимнастичките репрезентации на Словенија и Југославија на поважни натпревари до Олимписките игри во 1964 година во Токио. Неговиот најголем тренерски успех е освојувањето на титулата на светски, олимписки и европски првак на неговиот ученик Мирослав Церар.

Во 1970 година примил одликување на Светската гимнастичка ферерација (ФИГ) (франц. *Fédération Internationale de Gymnastique Reconnaissante*). Со останатите признавања и одликувања, во 1967 година доделена му е Блоудековата награда на Сојузот за физичката култура на Словенија.

## Наводи

Категорија:Југословенски гимнастичари
Категорија:Југословенски спортисти
Категорија:Починати во 2001 година
Категорија:Родени во 1906 година
Топчеста молња

250п|мини

**Топчеста молња** — малку позната појава на атмосферски електрицитет, за која се објаснува како светлечко топчесто тело кое може да биде со пречник со големина на грашок до неколку метри. Се поврзува со молњевитите бури, но трае подолго од блесокот на молњите. Многу стари записи тврдат дека топчестата молња може да експлодира, понекогаш со тешки последици, оставувајќи по исчезнувањето мирис на сулфур. Во некои записи се зборува дека може да се појави и без присуство на молњевити облаци.

Некои лабораториски експерименти добиле слични појави на топчестата молња, но до денес сè уште не се знае дали тие се поврзани со природните појави. Научните податоци за овие појави во природата се малку на број поради непредвидливостите и реткоста. До пред определен период се сметало дека топчестите молњи се измислици..

## Наводи

## Литература
* 
* 
* 
* Coleman, P.F. 2006, J.Sci.Expl., Vol. 20, No.2, 215–238.
* 
* 
* Seward, Clint (2011), *Ball Lightning Explanation Leading to Clean Energy*,  Amazon.com
* 
* 
* 

Категорија:Молња
Категорија:Електромагнетизам
Категорија:Мистерии
Категорија:Плазмена физика
Категорија:Нерешени проблеми во физиката
Бинбаша

**Бимбаша** (турски: *Bınbaşı*, *bin* - „илјада“) бил командант во  војската на Османлиите  на една илјада војници. После реорганизација  на турската војска на почеток на 19 век, бимбаша станал командант  на баталјон. Ова одговара на чинот мајор според современата воена терминологија.

## Етимологија
Овој збор е составен од два турски збора:
* *бин* (* bin*) - што значи *илјада*;
* *[[Баша (турцизам)|Баша]]* (* başı*) што значи *глава*, *поглавар*, *водич*, командант.

## Поврзано
* Мајор
* Буљукбаша
* Делибаша

## Литература
* Војна енциклопедија, Белград, 1970., прва книга, pp.&nbsp;613.

Категорија:Војска на Отоманското Царство
Категорија:Турцизми
Марк Вебер

**Марк Вебер** (; р. ) — австралиски поранешен возач на Формула 1.

Во детството се занимавал со картинг, а пред  да премине во Формула 1 се натпреварувал во неколку пониси натправари, како и на трката 24 часа Лемана. Вебер во Формула 1 влегол во 2002 година како возач на Минарди, кога ги освоил своите први бодови на првата трка на Голема награда на Австралија, што биле и првите бодови на Минарди во три години. После импресивната прва сезона, преминал во Јагуар, но тука имал две лоши сезони поради слабиот болид. Во 2005 година преминал во Вилијамс и во овој тим го остварил својот најдобар резултат, трето место на Голема награда на Монако, кога го зазел третото место, а тој резултат го поправил во 2009 година, кога по првпат во кариерата победил на Големата награда на Германија, возејќи за Ред бул рејсинг.

Категорија:Родени во 1976 година
Категорија:Австралиски возачи на Формула 1
Категорија:Живи луѓе
Категорија:Возачи на Вилијамс во Формула 1
Категорија:Возачи на Јагуар во Формула 1
Категорија:Возачи на Минарди во Формула 1
Категорија:Возачи на Ред Бул во Формула 1
Лидија Рупник

**Лидија Рупник**, родена **Шифрер**, (1915—2003) била југословенска гимнастичка репрезентативка.

## Резултати

Учествувала на Летните олимписки игри 1936 во Берлинво дисципlinata гимнастички разбој во екипна конкуренција за жени. Екипата сочинувала осум гимнастичарки: Душица Радивојевиќ, Лидија Рупник, Марта Пустишек, Олга Рајковиќ, Драгана Ѓорѓевиќ, Анчка Горопенко, Катарина Хрибар и Маја Вершеќ.

; Поединечни резултати на Лидија Рупник

Со овој резултат 62,25 Лидија Рупник била втора во репрезентација, па учествувала во вториот  круг - на групната вежба, каде репрезентативките освоиле 	115,10 бодови.

Лидија Рупник била член на репрезентацијата на Југославије на Светско првенство 1938 во Прага, која во екипна конкуренцији освоила сребрена медаља. Репрезентацијата била во состав: Лидија Рупник, Аница Хафнер, Милена Скет, Елца Ковачиќ, Јелица Вацац, Марта Пустишек, Марта Подпац, Душица Радивоевиќ. Резултатот кој репрезентацијата го постигнала бил 531,960 бодови.

## Наводи

## Поврзано
* Југославија на Летните олимпијски игри 1936

Категорија:Југословенски гимнастичари
Категорија:Југословенски спортисти
Категорија:Починати во 2003 година
Категорија:Родени во 1915 година
Бигфут

мини|Замислен изглед на Бигфут

**Бигфут** () или **Големото Стапало**, наречен и **Сасквоч** (англ*. Sasquatch*) — големо мајмунолико суштество што наводно талка во дивините во САД и Канада, особено околу Големите Езера, Тихиот Океан, Карпестите Планини, на северозападот и на југот на САД.

## Име
Бигфут го забележале уште и американските Индијанци на западнот брег на Северна Америка, во претколумбовското време. Индијанските називи за тоа суштество се разликувало од племе до племе. Така припадниците на племето Лум Бигфут го нарекувале „Цемеквес (*Тs'emekves*), племињата кои живееле околу планината Сент Хелен го нарекувале „Скукум“  (*Sкооcооm*), а најпознато индијанско име е „Сасквоч“ (*Sasquatch*) кое го измислиле припадниците на племето Халкомелем. Во индијанските приказни Бигфут е опасен човекојадец кој ги тероризира селата.

## Опис
Бигфут се опишува како човеколико суштество обраснато со влакна, со силно торзо и височина од 2—3 метри. Главата му е мала и заострена кон врвот, нема истакнат врат и чело. Очите му се мали, а над нив се наоѓа силен коскен гребен. Влакната му се релативно меки и кадрави, потемни кај помладите примероци, а поцрвенести кај постарите. Суштеството има карактеристични големи стапала (англиски јазик |Bigfoot), чији отпечатоци се со големина до четириесет сантиметри.

## Средби
Првиот и посилен доказ за неговото постоење го пронашол Ерик Шиптон во 1951 година. Тоа бил отпечаток за кој тој сметал дека припаѓа на Јети, дивиот човек од Хималаите. Најпознатиот и најсилен доказ за неговото постоење е филмот кој го снимиле трагачите на Бигфут, Роџер Патерсон и Роберт Гимлин на 20 октомври 1961 година во Блаф Крик во Калифорнија. Таа снимка и денес е предмет на различни расправи. Предложени се разни видови на животни за да се објаснат видувањата на Бигфут, но ниту едно тврдење не е докажано. Криптозоолозите Бигфут го објаснуваат како неоткриен вид на мајмуни, а некои кои веруваат во Бигфут го објаснуваат со различни паранормални феномени. Научни заедници го отфрлаат постојењето на Бигфут, бидејќи нема докази за постоење на какво било слично суштество. Постојат неколку организации кои се посветени за фаќање на Бигфут во САД.

## Наводи

## Литература
* 
* 
* 
* Wágner, Karel. *Bigfoot alias Sasquatch*. Jonathan Livingston. 
* 
* 
* 
* 

## Надворешни врски
* Приказни на Талова за Големото стапало

Категорија:Криптозоологија
Летечка чинија

[мини|alt=Фотографија на наводниот НЛО настала во [Њу Џерси, 1952 година.]]
**Летечка чинија** (англиски: *Flying saucer*) е име за неидентификуван летечки објект во облик на диск или чинија кои ја направиле новинарите на основа на исказ на пилотот Кенет Арнолд кој наводно видел такви летала на 24 јуни 1947 година.

Тој термин многу е користен во медиумите до раните 1950-тите, кога на иницијатива на полковникот Едвард Ј. Рупелт, шеф на Пројект на Сината книга, го промовирал изразот НЛО сè со цел да се  означат небесните феномени во различни облици.

## Наводи

## Надворешни врски

* Белешки на специјалниот агент на ФБИ Гај Хотел

Категорија:Уфологија
Категорија:Мистерии
Категорија:НЛО
Мерцедес гран при

мини|right|upright
**Мерцедес АМГ Петронас Ф1 тим** е тим и конструктор во Формула 1. тИМОТ дебитирал во 1954 године. Имал многу успеси во 1954 и 1955 година во Формула 1. Насловот за овој тим во тоа време го освоил петократниот првак во формула 1, Хуан Мануел Фанхио. После 1955 година тимот се повлекол од натпреварите. Иако од  деведесеттите години на дваесеттиот век се јавува како снабдувач на мотори за Ф1 тимовите, дури од 2010 година се враќа на натпреварувањето како самостоен тим. Тоа било најавено во новември 2009 година кога Мерцедес-Бенц (Дајмлер АГ) во партнерство со фирмата Абар инвестментс купила 75,1 % од акциите на тима Брон ГП (Дајмлер: 45,1 %, Абар: 30 %). Брон го освоил светско возачко и конструкторско првенство во Формула 1 во 2009 година во единствената сезона на своето постоење, после што на почетокот на март ја купиле Хонда Ф1. Од 2010 до 2012 година за овој тим возеле седмократен првак во формула 1 Михаел Шумахер, и Нико Розберг. Од 2013 година, шумахеровото место го зазема Луис Хамилтон кој го освојува насловот првак во формула 1 за сезоната 2014, 2015 и 2017 година. Нико Розберг ја освоил титулата во 2016 година, па поселе тоа одеднаш, изненадно се пензионирал. Во тимот го заменил Валтери Ботас. Четири сезони од  2014 до 2017 година тимот ги освојувал титулите во конкуренција на конструктори. Доминацијата на Мерцедес АМГ Петронас тимот била константна затоа што најуспешниот свој болид го приспособиле на новите правила и новите хибридни погонски единици.

## Наводи

Категорија:Конструктори во Формули 1